लगभग 3,600 रुपये प्रति क्विंटल की औसत उत्पादन लागत को देखते हुए चीनी की कीमतों में गिरावट से चीनी मिलों का नुकसान बढ़ जाएगा क्योंकि उनकी प्राप्तियों में कमी आएगी और इससे उनकी ऋण पात्रता प्रभावित हो सकती है। डीसीएम श्रीराम लिमिटेड के संयुक्त प्रबंध निदेशक अजित श्रीराम ने कहा, 'चीनी की कीमतों में गिरावट पूरे चीनी उद्योग के लिए दुखद है क्योंकि इसका नकारात्मक परिणाम सामने आएगा और नकदी प्रवाह कमजोर होगा जिससे गन्ना बकाया चुकाने में समस्या पैदा होगी और किसान प्रभावित होंगे।'